CELEX: 22016D0721
Language: hu
Date: 2015-03-20 00:00:00
Title: Az EGT Vegyes Bizottság 38/2015 határozata (2015. március 20.) az Európai Gazdasági Térségről szóló megállapodás I. mellékletének (Állat- és növény-egészségügyi kérdések) módosításáról [2016/721]

19.5.2016   
               
               
                  HU
               
               
                  Az Európai Unió Hivatalos Lapja
               
               
                  L 129/8
               
            AZ EGT VEGYES BIZOTTSÁG 38/2015 HATÁROZATA
      (2015. március 20.)
      az Európai Gazdasági Térségről szóló megállapodás I. mellékletének (Állat- és növény-egészségügyi kérdések) módosításáról [2016/721]
      AZ EGT VEGYES BIZOTTSÁG,
      tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
      mivel:
      
                  (1)
               
               
                  A 271/2009/EK rendeletnek a tojótyúkok számára készült takarmány-adalékanyagként felhasznált, az Aspergillus niger (CBS 109.713) által termelt endo-1,4-béta-xilanázt és az Aspergillus niger (DSM 18404) által termelt endo-1,4-béta-glükanázt tartalmazó készítmény minimális tartalma tekintetében történő módosításáról szóló, 2014. október 10-i 1070/2014/EU bizottsági végrehajtási rendeletet (1) bele kell foglalni az EGT-megállapodásba.
               
            
                  (2)
               
               
                  Az egy, a 2b0001 füstaroma-kivonatot tartalmazó készítmény kutyáknak és macskáknak szánt takarmány-adalékanyagként történő felhasználásának engedélyezéséről szóló, 2014. október 13-i 1076/2014/EU bizottsági végrehajtási rendeletet (2) bele kell foglalni az EGT-megállapodásba.
               
            
                  (3)
               
               
                  Az Enterococcus faecium DSM 7134 (Bonvital) kocák takarmányadalékaként való engedélyezéséről szóló, 2014. október 15-i 1083/2014/EU bizottsági végrehajtási rendeletet (3) bele kell foglalni az EGT-megállapodásba.
               
            
                  (4)
               
               
                  A Clostridium butyricumot (FERM BP-2789) tartalmazó készítmény hízópulykáknak és tenyészpulykáknak szánt takarmány-adalékanyagként történő engedélyezéséről (az engedély jogosultja: Miyarisan Pharmaceutical Co.Ltd., képviselője: Miyarisan Pharmaceutical Europe S.L.U.) szóló, 2014. október 20-i 1108/2014/EU bizottsági végrehajtási rendeletet (4) bele kell foglalni az EGT-megállapodásba.
               
            
                  (5)
               
               
                  A Saccharomyces cerevisiae CBS 493.94 készítmény hízómarhák, hizlalás céljából nevelt, kevésbé jelentős kérődző fajok, tejelő tehenek és kevésbé jelentős tejelő kérődző fajok takarmány-adalékanyagaként történő felhasználásának engedélyezéséről, valamint az 1288/2004/EK és az 1811/2005/EK rendelet módosításáról (az engedély jogosultja: Alltech France) szóló, 2014. október 20-i 1109/2014/EU bizottsági végrehajtási rendeletet (5) bele kell foglalni az EGT-megállapodásba.
               
            
                  (6)
               
               
                  A Komagataella pastoris (DSM 26643) által termelt fumonizin-észteráz-készítmény sertések takarmány-adalékanyagaként történő engedélyezéséről szóló, 2014. október 21-i 1115/2014/EU bizottsági végrehajtási rendeletet (6) bele kell foglalni az EGT-megállapodásba.
               
            
                  (7)
               
               
                  Az 1083/2014/EU végrehajtási rendelet hatályon kívül helyezi az EGT-megállapodásba foglalt 1521/2007/EK bizottsági rendeletet (7), amelyet ezért el kell hagyni az EGT-megállapodásból.
               
            
                  (8)
               
               
                  Ez a határozat takarmányokra vonatkozó jogszabályokat érint. Az EGT-megállapodás I. mellékletének a szektorális kiigazításokról szóló részében meghatározottak szerint a takarmányokra vonatkozó kérdéseket érintő jogszabályok mindaddig nem alkalmazandók Liechtensteinre, amíg az Európai Közösség és a Svájci Államszövetség között létrejött, a mezőgazdasági termékek kereskedelméről szóló megállapodás kiterjed Liechtensteinre. Ez a határozat ezért nem alkalmazandó Liechtensteinre.
               
            
                  (9)
               
               
                  Az EGT-megállapodás I. mellékletét ezért ennek megfelelően módosítani kell,
               
            ELFOGADTA EZT A HATÁROZATOT:
      1. cikk
      Az EGT-megállapodás I. mellékletének II. fejezete a következőképpen módosul:
      
                  1.
               
               
                  Az 1zt. pont (1288/2004/EK bizottsági rendelet) és az 1zzr. pont (1811/2005/EK bizottsági rendelet) a következő francia bekezdéssel egészül ki:
                  
                              „—
                           
                           
                              
                                 32014 R 1109: a Bizottság 2014. október 20-i 1109/2014/EU végrehajtási rendelete (HL L 301., 2014.10.21., 19. o.)”.
                           
                        
            
                  2.
               
               
                  Az 1zzzzw. pont (271/2009/EK bizottsági rendelet) a következő szöveggel egészül ki:
                  „, az alábbi módosítással:
                  
                              —
                           
                           
                              
                                 32014 R 1070: a Bizottság 2014. október 10-i 1070/2014/EU végrehajtási rendelete (HL L 295., 2014.10.11., 49. o.)”.
                           
                        
            
                  3.
               
               
                  A szöveg a 113. pont (684/2014/EU bizottsági végrehajtási rendelet) után a következő pontokkal egészül ki:
                  
                              „114.
                           
                           
                              
                                 32014 R 1076: a Bizottság 2014. október 13-i 1076/2014/EU végrehajtási rendelete egy, a 2b0001 füstaroma-kivonatot tartalmazó készítmény kutyáknak és macskáknak szánt takarmány-adalékanyagként történő felhasználásának engedélyezéséről (HL L 296., 2014.10.14., 19. o.).
                           
                        
                              115.
                           
                           
                              
                                 32014 R 1083: a Bizottság 2014. október 15-i 1083/2014/EU végrehajtási rendelete az Enterococcus faecium DSM 7134 (Bonvital) kocák takarmányadalékaként való engedélyezéséről (HL L 298., 2014.10.16., 5. o.).
                           
                        
                              116.
                           
                           
                              
                                 32014 R 1108: a Bizottság 2014. október 20-i 1108/2014/EU végrehajtási rendelete a Clostridium butyricumot (FERM BP-2789) tartalmazó készítmény hízópulykáknak és tenyészpulykáknak szánt takarmány-adalékanyagként történő engedélyezéséről (az engedély jogosultja: Miyarisan Pharmaceutical Co.Ltd., képviselője: Miyarisan Pharmaceutical Europe S.L.U.) (HL L 301., 2014.10.21., 16. o.).
                           
                        
                              117.
                           
                           
                              
                                 32014 R 1109: a Bizottság 2014. október 20-i 1109/2014/EU végrehajtási rendelete a Saccharomyces cerevisiae CBS 493.94 készítmény hízómarhák, hizlalás céljából nevelt, kevésbé jelentős kérődző fajok, tejelő tehenek és kevésbé jelentős tejelő kérődző fajok takarmány-adalékanyagaként történő felhasználásának engedélyezéséről, valamint az 1288/2004/EK és az 1811/2005/EK rendelet módosításáról (az engedély jogosultja: Alltech France) (HL L 301., 2014.10.21., 19. o.).
                           
                        
                              118.
                           
                           
                              
                                 32014 R 1115: a Bizottság 2014. október 21-i 1115/2014/EU végrehajtási rendelete a Komagataella pastoris (DSM 26643) által termelt fumonizin-észteráz-készítmény sertések takarmány-adalékanyagaként történő engedélyezéséről (HL L 302., 2014.10.22., 51. o.)”.
                           
                        
            
                  4.
               
               
                  Az 1zzzzi. pont (1521/2007/EK bizottsági rendelet) szövegét el kell hagyni.
               
            2. cikk
      Az 1070/2014/EU, az 1076/2014/EU, az 1083/2014/EU, az 1108/2014/EU, az 1109/2014/EU és az 1115/2014/EU végrehajtási rendeletnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
      3. cikk
      Ez a határozat 2015. március 21-én lép hatályba, feltéve, hogy az EGT-megállapodás 103. cikkének (1) bekezdésében előírt összes bejelentést megtették (*).
      4. cikk
      Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
      
         Kelt Brüsszelben, 2015. március 20-án.
         
            
               az EGT Vegyes Bizottság részéről
            
            
               az elnök
            
            Gianluca GRIPPA
         
      
      
         (1)  HL L 295., 2014.10.11., 49. o.
      
      
         (2)  HL L 296., 2014.10.14., 19. o.
      
      
         (3)  HL L 298., 2014.10.16., 5. o.
      
      
         (4)  HL L 301., 2014.10.21., 16. o.
      
      
         (5)  HL L 301., 2014.10.21., 19. o.
      
      
         (6)  HL L 302., 2014.10.22., 51. o.
      
      
         (7)  HL L 335., 2007.12.20., 24. o.
      
      
         (*)  Alkotmányos követelmények fennállását nem jelezték.